Μιχάλης Μεϊμάρης

Ο Μιχάλης Μεϊμάρης είναι ομότιμος καθηγητής Νέων Τεχνολογιών και Μ.Μ.Ε. στην Επικοινωνία και την Εκπαίδευση του Τμήματος Επικοινωνίας και Μέσων Μαζικής Ενημέρωσης του Εθνικού και Καποδιστριακού Πανεπιστημίου Αθηνών.

Διδάσκει τα μαθήματα σχετικά με την ψηφιακή αφήγηση:

- Αφήγηση στο Νέο Τεχνολογικό Επικοινωνιακό Περιβάλλον (ΠΜΣ "Ψηφιακά Μέσα Επικοινωνίας και Περιβάλλοντα Αλληλεπίδρασης") 

- Ψηφιακή αφήγηση και διαμεσικές αφηγηματικές διαδικασίες για μάθηση (Διιδρυματικό ΠΜΣ "Τεχνολογίες της Πληροφορίας και της Επικοινωνίας της Εκπαίδευσης") 

- Επικοινωνία στην Ανάπτυξη των Εκπαιδευτικών Μονάδων & Ψηφιακή Αφήγηση της (ΠΜΣ "Μοντέλα Σχεδιασμού και Ανάπτυξης Εκπαιδευτικών Μονάδων") 

Έχει διατελέσει Διευθυντής του Ερευνητικού Πανεπιστημιακού Ινστιτούτου Εφηρμοσμένης Επικοινωνίας (Ε.Π.Ι.Ε.Ε.), Διευθυντής του Εργαστηρίου Νέων Τεχνολογιών στην Επικοινωνία, την Εκπαίδευση και τα Μ.Μ.Ε., το οποίο ανήκει στον Τομέα Πολιτισμού, Περιβάλλοντος, Επικοινωνιακών Εφαρμογών και Τεχνολογίας του εν λόγω Τμήματος.

Έχει τιμηθεί από τη Γαλλική Δημοκρατία με τον τίτλο του Chevalier de l’Ordre des Palmes Academiques (Ιππότης του Τάγματος του Ακαδημαϊκού Φοίνικα).

Συμμετέχει από την 1η Ιανουαρίου 2014 στο Διοικητικό Συμβούλιο του Ινστιτούτου για τις Τεχνολογίες της Επικοινωνίας στην Εκπαίδευση (Institute for Information Technologies in Education) της UNESCO.

Ο Μ. Μεϊμάρης έχει επίσης διατελέσει:

- Πρόεδρος του Τμήματος Επικοινωνίας και Μέσων Μαζικής Ενημέρωσης του Εθνικού και Καποδιστριακού Πανεπιστημίου Αθηνών (1999 – 2003) 

- Επιστημονικός Διευθυντής στην εταιρεία Στατιστικών Εφαρμογών και Προγραμματισμού ANALYSIS O.E. με αντικείμενο τον σχεδιασμό ερευνών και την επεξεργασία στατιστικών στοιχείων, καθώς και τη διεξαγωγή ερευνών με αντικείμενο την εκλογική συμπεριφορά (1978-1980)

- Σύμβουλος της Τεχνικής Διεύθυνσης της Γαλλικής εφημερίδας ‘LIBERATION’ με αντικείμενο τον σχεδιασμό και ανάπτυξη ηλεκτρονικού συντακτικού συστήματος και υπηρεσιών τηλεματικής για το ευρύ κοινό στο Minitel (Allo-Libe) (1980-1982)

- Επισκέπτης Καθηγητής σε Πανεπιστημιακά Ιδρύματα της Ευρώπης

- Στέλεχος και ερευνητής της Αγροτικής Τράπεζας της Ελλάδος (1981-1992)

- Συμμετείχε στη δημιουργία, στελέχωση και ανάπτυξη της Διεύθυνσης Μελετών και Εφαρμογών Νέας Τεχνολογίας του Αθηναϊκού Πρακτορείου Ειδήσεων (ΑΠΕ) ως υπεύθυνος σε θέματα εισαγωγής στον Ελληνικό χώρο των νέων τεχνολογιών στα Μέσα Μαζικής Επικοινωνίας (Videotex, Teletext, Ηλεκτρονικά Συντακτικά Συστήματα (DTP), Εξειδικευμένες Βάσεις Δεδομένων, Συνθετική Εικόνα, Βιντεοδίσκος –CD-ROM), καθώς και για τον σχεδιασμό και παραγωγή συγκεκριμένων προϊόντων-software και υπηρεσιών τηλεματικής (1986-1987). Πρόκειται για την πρώτη οργανωμένη πρωτοβουλία εισαγωγής των Νέων Τεχνολογιών στη Δημοσιογραφία στην Ελλάδα.

Τα ερευνητικά του ενδιαφέροντα εστιάζονται στις Νέες Τεχνολογίες στην Επικοινωνία, την Εκπαίδευση και τα Μ.Μ.Ε., στο Νέο Τεχνολογικό Επικοινωνιακό Περιβάλλον και τον σχεδιασμό του, στην Ψηφιακή Αφήγηση, στην Οπτική Επικοινωνία, στα Πολυμέσα, στην Ανοικτή, Ευέλικτη και εξ αποστάσεως Εκπαίδευση, στη Μάθηση που βασίζεται στο Ψηφιακό Παιχνίδι, στη Διαγενεακή Μάθηση και Επικοινωνία καθώς και στην κατάρτιση και επιμόρφωση εκπαιδευτών και δημοσιογράφων στον τομέα των Νέων Τεχνολογιών.

Έχει υπάρξει επιστημονικός υπεύθυνος σε προγράμματα σύλληψης, σχεδιασμού και δημιουργίας εφαρμογών των Νέων Τεχνολογιών, καθώς και σε προγράμματα κατάρτισης και επιμόρφωσης (MEDIA, LEONARDO, INTERREG, GRUNDTVIG, EQUAL, CULTURE, LIFE LONG LEARNING, ERASMUS, SOCRATES).

Μέλος Επιστημονικών Εταιρειών | Μέλος Δ.Σ. Επιστημονικών Εταιρειών και Οργανισμών 

Ο Μ. Μεϊμάρης έχει διοργανώσει Διεθνή Επιστημονικά Συνέδρια, Σεμινάρια και Προγράμματα της Ευρωπαϊκής Ένωσης, και είναι μέλος των σημαντικότερων Επιστημονικών Εταιρειών του τομέα του, όπως Association for Computing Machinery/Special Interest Group Graphics (ACM/SIGGRAPH), Orbicom (The International Network of UNESCO Chairs in Communications), Ελληνική Εταιρεία για την Ανοικτή και Εξ’ Αποστάσεως Εκπαίδευση (αντιπρόεδρος), Ελληνική Μαθηματική Εταιρεία κ.ά. Συμμετέχει στη Συντακτική Επιτροπή του επιστημονικού περιοδικού Ζητήματα Επικοινωνίας, και στη Συντακτική Επιτροπή του επιστημονικού περιοδικού International Journal of Electronic Governance, καθώς και στη συντακτική Επιτροπή της επίσημης εφημερίδας του Πανεπιστημίου Αθηνών ΤΟ ΚΑΠΟΔΙΣΤΡΙΑΚΟ.

Επιπλέον είναι μέλος της Επιστημονικής Επιτροπής του Maison des Sciences de L' Homme - Paris Nord, του Σώματος Αξιολογητών του Εθνικού Κέντρου Επιστημονικής Έρευνας της Γαλλίας (CNRS), μέλος της Διεθνούς Επιτροπής και Πρόεδρος της Εθνικής Επιτροπής Βραβείων Mobius, μέλος της Επιτροπής Αξιολόγησης Ιδιωτικών Κολεγίων και Πανεπιστημίων της Κυπριακής Δημοκρατίας, του Κυπριακού Συμβουλίου Αναγνώρισης Τίτλων Σπουδών, μέλος της δράσης French Laboratories of Excellence της Εθνικής Επιτροπής Ερευνών της Γαλλίας (ANR), καθώς και της Επιστημονικής Επιτροπής του C.I.T.I. του Πανεπιστημίου της Λισαβόνας.

Ο Μ. Μεϊμάρης είναι συγγραφέας σημαντικού αριθμού επιστημονικών δημοσιεύσεων, άρθρων, μελετών και βιβλίων.

Είναι, επίσης, επιστημονικός υπεύθυνος της σειράς «Επικοινωνία και Τεχνολογία» στις εκδόσεις ΜΕΤΑΙΧΜΙΟ, το πρώτο βιβλίο της οποίας είναι του Mark Prensky, Μάθηση Βασισμένη στο Ψηφιακό Παιχνίδι, εκδ. Μεταίχμιο 2009.

Σπουδές 

1972 Εθνικό και Καποδιστριακό Πανεπιστήμιο Αθηνών, Πτυχίο Μαθηματικών

1973 Universite Pierre et Marie Curie (Paris VI), Μεταπτυχιακό δίπλωμα DEA στη Μαθηματική Στατιστική

1976 Universite Pierre et Marie Curie (Paris VI), Doctorat de 3eme cycle στη Στατιστική

1985 Universite Pierre et Marie Curie (Paris VI), Doctorat d’Etat es Sciences στην Ανάλυση Δεδομένων με Η/Υ

Η μεταδιδακτορική του εξειδίκευση περιλαμβάνει

1988 – 1989 Middlesex Polytechnic, London, Great Britain, Computer Graphics and Animation, Centre for Advanced Studies in Computer Aided Art and Design (CASCAAD)

1989 – 1990 Ecole Nationale Superieure de Creation Industrielle ENCI- Les ATELIERS, Paris, France

Computer Aided Design & Computer Aided Manufacturing , (CAD/CAM)

1990 Faculty of Art, Media and Technology, Utrecht Scholl of Arts, Utrecht, Holland, Communication and Human Computer Interaction, Centrum voor Kennistechnologie (Centre for Knowledge Technology)

1991 University of Catalonia, Barcelona, Spain, Computer Graphics, Modelling and Educational Applications

1992 Bournemouth University, Bournemouth, Great Britain, Computer Animation, Virtual Reality, National Centre for Computer Animation

1992 Ecole Nationale Superieure de Creation Industrielle ENSCI- Les ATELIERS, Paris, France Computer Image Synthesis & Video, Ecole Nationale Superieure de Creation Industrielle

Παραπομπές

Εξωτερικοί σύνδεσμοι
Επίσημος ιστοχώρος: https://mmeimaris.gr/

Αναλυτικό βιογραφικό και δημοσιεύσεις: https://mmeimaris.gr/gr/cv/